रबाडा टेस्ट, बावुमा ने वनडे प्लेयर का अवॉर्ड जीता; इस्माइल टॉप विमेंस खिलाड़ी
Latest updates on South Africa cricket awards - तेज गेंदबाज एनरिक नॉर्त्या साउथ अफ्रीका मेंस क्रिकेटर ऑफ द ईयर बने। वहीं विमेंस में शबनिम इस्माइल प्लेयर ऑफ द ईयर बनीं। क्रिकेट साउथ अफ्रीका ने शुक्रवार को अपना सालाना अवॉर्ड शो आयोजित किया।
तेज गेंदबाज एनरिक नॉर्त्या साउथ अफ्रीका के मेंस क्रिकेटर ऑफ द ईयर बने। विमेंस में शबनिम इस्माइल प्लेयर ऑफ द ईयर बनीं। क्रिकेट साउथ अफ्रीका ने शुक्रवार को अपना सालाना अवॉर्ड शो आयोजित किया। नॉर्त्या और इस्माइल 2021 में भी यह अवॉर्ड जीत चुके हैं।
रबाडा टेस्ट प्लेयर ऑफ द ईयर 
तेज गेंदबाज कगिसो रबाडा को मेंस टेस्ट प्लेयर ऑफ द ईयर चुना गया। वहीं, साउथ अफ्रीका क्रिकेट टीम के कप्तान तेंबा बावुमा वनडे और ओपनिंग बैटर रीजा हेंड्रिक्स टी-20 प्लेयर ऑफ द ईयर बने। डेविड मिलर को 'प्लेयर्स प्लेयर ऑफ द ईयर' चुना गया।
लौरा वॉल्वार्ट वनडे प्लेयर ऑफ द ईयर 
विमेंस में बैटर लौरा वॉल्वार्ट वनडे और गेंदबाज नोन्कुलुलेको मलाबा टी-20 प्लेयर ऑफ द ईयर बनीं। 23 साल की मलाबा पावरप्ले में गेंदबाजी करती हैं। उन्होंने टी-20 वर्ल्ड कप के 6 मैचों में 6 विकेट लिए थे। वहीं गेंदबाज सिनालो जाफ्ता फैंस विमेंस प्लेयर ऑफ द ईयर बनीं।
रिटायरमेंट के बाद मिला अवॉर्ड
शबनिम इस्माइल ने इसी साल मई में इंटरनेशनल क्रिकेट से रिटायरमेंट ले लिया था। उन्होंने टीम के लिए मार्च में हुए टी-20 वर्ल्ड कप के 6 मैचों में 8 विकेट लिए थे। इस्माइल ने जून 2022 से साउथ अफ्रीका के लिए वनडे और टी-20 फॉर्मेट मिलाकर 13 विकेट लिए।
नॉर्त्या ने लिए 53 विकेट
एनरिक नॉर्त्या ने जून 2022 से जून 2023 तक साउथ अफ्रीका के लिए तीनों फॉर्मेट में सबसे ज्यादा विकेट लिए। उन्होंने 26 मैचों में 53 विकेट लिए। उनके बाद कगिसो रबाडा ने 24 मैचों में 49 विकेट लिए। नॉर्त्या ने इस दौरान टी-20 में 16, वनडे में 14 और टेस्ट में 23 विकेट लिए।
गेराल्ड कोएट्जे ने 'न्यूकमर अवॉर्ड' जीता
22 साल के तेज गेंदबाज गेराल्ड कोएट्जे ने न्यूकमर ऑफ द ईयर का अवॉर्ड जीता। उन्होंने 2022 में वनडे और टेस्ट डेब्यू किया। उन्होंने दोनों ही फॉर्मेट में 2-2 मैच खेले और 14 विकेट लिए। इसमें वेस्टइंडीज के खिलाफ टेस्ट में 6 विकेट शामिल हैं।
